section_heading: Povijest
paragraph_text: S obzirom na brzi razvoj tehnologije u suvremenom svijetu bilo je za očekivati da će izdavači enciklopedija tražiti način da iskoriste prednosti novih tehnologija. Kao početna točka razvoja elektroničke enciklopedije se uzima 1945. godina u kojoj je Vannevar Bush predstavio svoj Memex. Daljnji razvoj se može također promatrati po godinama. Tako se dolazi do 1963. godine i „The automated multilevel encyclopedia“ (Bohnert; Kochen). Zatim, uz još neke prethodne događaje i pokušaje, godine 1980. „Academic American Encyclopedia“ je pokušala predstaviti enciklopediju u obliku Videotexa, nečega što se može povezati s današnjim teletekstom. Zatim 1986. izlazi „The Electronic encyclopedia“ na CD-u.